wickkiey/tamil-wikipedia-chunked huggingface dataset:
# வளையத்தில் சீர்மம் (கணிதம்)

## உள்ளுணர்வுக் கண்ணோட்டம்

எல்லா முழு எண்களின் கணம் **Z**. சாதாரணக் கூட்டல், பெருக்கலுக்கு இது ஒரு வளையமாகிறது. இதனில் ஒரு உட்கணம், எடுத்துக்காட்டாக, 3 இன் எல்லா மடங்குகளையும் கொண்டது, அதற்கு 3**Z** என்று பெயரிடுவோம். குறியீட்டு முறையில் சொன்னால்  
**Z** = { .... -3. -2, -1, 0, 1, 2, 3, .... }  
3**Z** = { ... -9, -6, -3, 0, 3, 6, 9, ... } .  
இங்கு **Z** தாய்க்கணம்; 3**Z** உட்கணம். தாய்க் கணத்திலிருக்கும் எந்த உறுப்பாலும் உட்கணத்திலிருக்கும் எதைப் பெருக்கினாலும் நாம் திரும்பி உட்கணத்திற்குள்ளேயே வருகிறோம். இதை தத்துவரீதியாக, குறிப்பிட்ட உட்கணம் வெளியிலிருந்து வரும் எந்த பெருக்கலுக்கும் நிலையாக (*stable*) இருக்கிறது என்று சொல்லப்படும். இப்படி நிலையாக இருக்கும் உட்கணத்திற்கு **சீர்மம்** என்று பெயர். இப்பொழுது இதை நுண்பியப்படுத்தலாம்.
# வளையத்தில் சீர்மம் (கணிதம்)

## சீர்மத்தின் வரையறை

{**R**, +, . } என்ற ஒரு வளையத்தில், **S** என்ற ஒரு உட்கணம் பின்வரும் இரு நிபந்தனைகளுக்கு உட்பட்டால் அது ஒரு சீர்மம் எனப்படும்:  
- { **S**, +} ஒரு உட்குலமாக இருக்கவேண்டும்.
- **R** இல் உள்ள எந்த *r* க்கும், **S** இலுள்ள *s* எதுவாயிருந்தாலும், *r . s* என்ற உறுப்பு **S** இல் இருந்தாகவேண்டும்.
# வளையத்தில் சீர்மம் (கணிதம்)

## எடுத்துக்காட்டுகள்

- முழு எண்களாலான {**Z**, + , . } என்ற வளையத்தில், *p* என்ற பகா எண்ணுக்கு,  
*p* **Z** = *{ … -3p, -2p, -p, 0 , p, 2p, 3p, … }* ஒரு சீர்மம் ஆகிறது.  
- தொடர் சார்பு வளையம் C[a, b] இல் பின்வரும் **S** என்ற கணத்தைப்பார்ப்போம். [a, b] இல் x<sub>0</sub> ஒரு குறிப்பிட்ட புள்ளி.  
S = { f € C[a, b] | f(x<sub>0</sub>) = 0}.  
அதாவது, C[a,b] இல் எந்தெந்த சார்புகள் x<sub>0</sub> என்ற புள்ளியில் சுழிக்கின்றனவோ (vanish at x<sub>0</sub>) அவையெல்லாம் சேர்ந்தது தான் S. இந்த S, C[a,b] இல் ஒரு முக்கியமான சீர்மம்.
# வளையத்தில் சீர்மம் (கணிதம்)

## சீர்மத்தின் வகைகள்

சீர்மங்களின் சில வகைகள்:
- பெருமச் சீர்மம்
- சிறுமச் சீர்மம்
- பகாச் சீர்மம்
- அரைப்பகாச் சீர்மம்
- முதனிலைச் சீர்மம்
- முதன்மைச் சீர்மம்
- குறைக்கவியலாச் சீர்மம்
- சார்பெருமச் சீர்மங்கள்
- இன்மச் சீர்மம்
- இன்மவடுக்குச் சீர்மம்
- நேர்மாற்றத்தக்கச் சீர்மம்
# வளையத்தில் சீர்மம் (கணிதம்)

## சீர்மச் செயலிகள்

சீர்மங்களின் கூட்டலும் பெருக்கலும் பின்வருமாறு வரையறுக்கப்படுகிறது:
:<math>\mathfrak{a},</math> <math>\mathfrak{b}</math> இரண்டும் வளையம் *R* இன் இடது (வலது) சீர்மங்கள் எனில், அவற்றின் கூடுதல்:
:<math>\mathfrak{a}+\mathfrak{b}:=\{a+b \mid a \in \mathfrak{a} \mbox{ and } b \in \mathfrak{b}\}</math>, :<math>\mathfrak{a}+\mathfrak{b}</math> ஒரு இடது (வலது சீர்மமாக இருக்கும்.
:<math>\mathfrak{a}, \mathfrak{b}</math> இடது மற்றும் வலது சீர்மமாக இருந்தால் அவற்றின் பெருக்கல்:
:<math>\mathfrak{a} \mathfrak{b}:=\{a_1b_1+ \dots + a_nb_n \mid a_i \in \mathfrak{a} \mbox{ and } b_i \in \mathfrak{b}, i=1, 2, \dots, n; \mbox{ for } n=1, 2, \dots\},</math>
:இரண்டின் பெருக்கற்பலனானது *ab* ( *a*, *b* முறையே <math>\mathfrak{a,}</math> <math>\mathfrak{b}</math> இல் உள்ளவை) ஆல் பிறப்பிக்கப்பட்ட சீர்மமாக இருக்கும்.  
<math>\mathfrak{a} + \mathfrak{b}</math> ஆனது, <math>\mathfrak{a}</math> மற்றும் <math>\mathfrak{b}</math> இரண்டையும் உள்ளடக்கிய மிகச்சிறிய இடது (வலது) சீர்மமாக இருக்கும், <math>\mathfrak{a}\mathfrak{b}</math> ஆனது, <math>\mathfrak{a}</math> மற்றும் <math>\mathfrak{b}</math> இரண்டின் வெட்டினுள் அமைந்திருக்கும்.  
இரு-பக்கச் சீர்மங்களுக்குப் பங்கீட்டு விதி பொருந்தும்:
: <math>\mathfrak{a}, \mathfrak{b}, \mathfrak{c}</math> எனில்,,
- <math>\mathfrak{a}(\mathfrak{b} + \mathfrak{c}) = \mathfrak{a} \mathfrak{b} + \mathfrak{a} \mathfrak{c}</math>,
- <math>(\mathfrak{a} + \mathfrak{b}) \mathfrak{c} = \mathfrak{a}\mathfrak{c} + \mathfrak{b}\mathfrak{c}</math>.  
பெருக்கலுக்குப் பதிலாக வெட்டைப் பயன்படுத்தும்போது, பகுதி பங்கீட்டு விதி பொருந்தும்:
:<math>\mathfrak{a} \cap (\mathfrak{b} + \mathfrak{c}) \supset \mathfrak{a} \cap \mathfrak{b} + \mathfrak{a} \cap \mathfrak{c}</math>
:<math>\mathfrak{a}</math> ஆனது <math>\mathfrak{b}</math> அல்லது <math>\mathfrak{c}</math> ஐ உள்ளடக்கினால் மேலுள்ள கூற்றில் சமக்குறி பொருந்தும்.
# வார்ப்புரு:விக்கி விடுப்பு

. Most likely, however, }} will not be able to keep away from Wikipedia for that long, and will probably be back a lot earlier while making some small edits every once in a while anyway. | long | wikibreak | normal | short
| #default = **}}** **விக்கி விடுப்பில்** உள்ளார். மீண்டும் }} விக்கிப்பணிக்கு திரும்புவார்.} }} }}}
}}<noinclude></noinclude>
# மரங்களின் பட்டியல்

'''
- அக்கரோட்டு - (*Juglans regia*)
- அகத்தி - (*Sesbania grandiflora*)
- அகில்
- அத்தி - (*Ficus glomerata*)
- அரசு - (*Ficus religiosa*)
- அரப்பு மரம்
- அருநெல்லி - (*Garuga pinnata*)
- அழிஞ்சில் - (*Alangium lamarckii*)
- ஆசாரிப்புளி - (*Antidesma diandrum*)
- ஆத்தி - (*Bauhinia racemosa*)
- ஆமணக்கு - (*Ricinus communis*)
- ஆயா - (*Holoptelea integrifolia*)
- ஆல் - (*Ficus bengalensis*)
- ஆவிமா - (*Careya arborea*)
- ஆற்றிலுப்பை - (*Bassia malabarica*)
- ஆற்றுப்பாலை - (*Salix tetrasperma*)
- ஆற்றுப்பூவரசு - (*Trewia nudiflora*)
- இச்சி - (*Ficus tsiela*)
- இடலை - (*Olea dioica*)
- இரச்சை - (*Zanthoxylum rhetsa*)
- இரத்தி - (*Ficus gibbosa tuberculata*)
- இராப்பாலை - (*Doli chandrone arcuata*)
- இராமசீத்தா - (*Anona reticulata*)
- இருட்பூ - (*Cynometra rami flora*)
- இருவேல் - (*Xylia dolabriformis*)
- இரேவற்சின்னி - (*Garcinia morella*)
- இலங்கைக் கருங்காலி - (*Dios pyros ebenum*)
- இலம்பிலி - (*Eugenia munronii*)
- இலவு - (*Bombax malabaricum*)
- இலுப்பை - (*Madhuca longifolia*)
- இறுவாட்சி - (*Bauhinia tomentosa*)
- ஈரப்பலா - (*Artocarpus incisa*)
- உதி - (*Dolichandrone falcata*)
- உதிரவேங்கை - (*Pterocarpus marsupium*)
- உரப்புப்பிசின் - (*Hopea odorata*)
- உருத்திராக்கம் - (*Elœocarpus ganitrus*)
- உலக்கைப்பாலை - (*Mimu sops hexandra*)
- உலங்காரை - (*Eloeocarpus serratus*)
- உறுப்பா - (*Hopea decandra*)
- ஊஞ்ச மரம் - (*Albizia* *amara)*
- ஊழலாற்றி -
- எட்டி - (*Strychnos nux-vomica*)
- எண்ணெய் மரம் - (*Dipterocarpus indicus*)
- எருமைமுன்னை - (*premna latifolia*)
- எறுழ் -
- ஏழிலைப்பாலை - (*Alstonia scholaris*)
# மரங்களின் பட்டியல்

## க

__NOTOC__  
- கசங்கம் - (*Sterculia foetida*)
- கடம்பம் - (*Anthocephalus cadamba*)
- கடலிறஞ்சி - (*Ximenia russeliana*)
- கடலை - (*Melastoma malabaricum*)
- கடிச்சை - (*Casearia tomentosa*)
- கண்டலங்காய் மரம் - (*Carappa obvata*)
- கண்ணா - (*Heptapleurum racemosum*)
- கண்ணாடியிலை மரம் - (*Heritiera formes*)
- கபிலப்பொடி மரம் - (*Mallotus philippinensis*)
- கம்பளிப்பிசின் மரம் - (*Gardenia lucida*)
- கர்க்கவம் - (*Elaeodendron glaucum*)
- கர்ப்பூரவில்வம் -
- கரிக்கட்டை மரம் - (*Diospyros hirsuta*)
- கருங்காலி - (*Diospyros tupru*)
- கருந்துவரை -
- கரும்பாலை - (*Mimusops roxburghiana*)
- கருவா - (*Cinnamomum zeylanicum*)
- கருவாகை - (*Albizzia odoratissima*)
- கருவாலி - (*Elæodendron glaucum*)
- கருவேம்பு - (*Garuga pinnata*)
- கருவேலமரம்|கருவேல மரம்|கருவேல் - (*Acacia nilotica*)
- கரைவிளங்கு - (*Heynea trijuga*)
- கல்லத்தி - (*Ficus tomentosa*)
- கலிக்கிமரம் - (*Parkia biglandulosa*)
- கலிமருது - (*Terminalia tomentosa*)
- கற்பொறுத்தல் - (*Xylopia parvifolia*)
- கறிப்பாலை - (*Putranjiva roxburghii*)
- காக்காய்ப்பாலை - (*Gelonium lanceolatum*)
- காட்டத்தி - (*Diospyros embryopteris*)
- காட்டாஞ்சி - (*Gymnosporia emarginata*)
- காட்டிருப்பை - (*Bassia latifolia*)
- காட்டுக்கருவா மரம் -
- காட்டுக்கிளுவை - (*Balsamodendron caudatum*)
- காட்டுக்குமிழ் - (*Callicarpa lanata*)
- காட்டுக்கோங்கு - (*Pygeum wightianam*)
- காட்டுச்சந்தனம் - (*Erythroxylon mono gynum*)
- காட்டுத்துரியன் - (*Cullenia excelsa*)
- காட்டுநொச்சி - (*Vitex altissima*)
- காட்டுப்பச்சிலை - (*Dalbergia lanceolaria*)
- காட்டுப்பிராய் - (*Cœlodepas calyci num*)
- காட்டுப்புன்னை - (*Calophyllum tomentosum*)
- காட்டுப்பூவம் - (*Nephelium longana*)
- காட்டுமஞ்சரி - (*Linociera purpurea*)
- காட்டுமா -
- காட்டுமுருங்கை -
- காட்டுவாகை - (*Albizzia lebbek*)
- காண்டாமிருகரத்த மரம் - (*Pterocarpus marsupium*)
- காராஞீலி - (*Dipterocarpus bourdilloni*)
- காரைச்செங்காரி - (*Canarium commune*)
- கானமயிலை - (*Nephelium stipulaceum*)
- கித்தார் - (*Citharexylon subseratum*)
- கிழுவை மரம் -
- கீரி - (*Pemphis acidula*)
- கீழாநெல்லி - (*Phyllanthus polyphyllus*)
- குடைவேல், குடைவேல மரம் - (*Acacia planifrons*)
- கும்பாதிரி - (*Schleichera trijuga*)
- கும்பி - (*Careya arborea*)
- குமிழ் மரம் - (*Gmelina asiatica*)
- குரங்குப்பலா - (*Artocarpus Lakucha*)
- குழிநாவல் - (*Myrtus communis*)
- கூழ்முன்னை - (*Premna corymbosa*)
- கைப்பங்கொட்டை - (*Strychnos ignatii*)
- கையாப்புடை - (*Melaleuca leucadendron minor*)
- கொட்டைநாகம் - (*Eugenia jambo lana*)
- கொட்டையிலந்தை - (*Zizy phus xylopyra*)
- கொடித்தடக்கி
- கொடிமாதுளை - (*Limoni-medica*)
- கொடுக்காய்ப்புளி - (*Pithecolobium dulce*)
- கொய்யா - (*Psidium guyava*)
- கொவிள் - (*Acacia suma*)
- கொன்றை -
- கோங்கிலவு - (*Cochlospermum gossypium*)
# மரங்களின் பட்டியல்

## ச

__NOTOC__  
- சடைச்சி - (*Grewia tiliaefolia*)
- சண்பகப்பாலை - (*Litsaea zeylanica*)
- சண்பகம் - (*Michelia champaca*)
- சந்தன மரம் - (*Santalum album*)
- சரலங்கா - (*Flacourtia cataphracta*)
- சவ்வு - (*Cycas circinalis*)
- சவண்டலை - (*Berrya ammonilla*)
- சன்னத்துருக்குவேம்பு - (*Cipadessa fruticosa*)
- சாப்பிரா - (*Bixa orellana*)
- சாயல்வாகை - (*Albizzia amara-wightii*)
- சிலந்தி மரம் - (*Ochna squarrosa*)
- சிற்றிலைப்பொலவு - (*Pterospermum suberifolium*)
- சிறுதேக்கு - (*Clerodendrum serratum*)
- சிறுநாவல் - (*Eugenia rubicunda*)
- சிறுநெல்லி - (*Phyllanthus distichus*)
- சின்னமாவிலிங்கை - (*Crataeva roxburghii*)
- சீமை ஆல் - (*Ficus elastica*)
- சீமை கருவேலமரம் - (*Prosopis juliflora*)
- சீமைக் கிளுவை -
- சீமைக்கொட்டைக்களா - (*Flacourtia inermis*)
- சீமைத்தேவதாரு - (*Pinus longifolia*)
- சீமைநூக்கு - (*Swietenia mahagoni*)
- சீமைநெல்லி - (*Malpighia coccigera*)
- சீமைப்பிரப்பமரம் - (*Schleichera trijuga*)
- சீமைமகிழ் - (*Sideroxylon inerme*)
- சீமைமாதுளை - (*Cydonia vulgaris*)
- சீமைவேல மரம் - (*Acacia decurrens*)
- சீனப்பூ மரம் - (*Lagerstroemia indica*)
- சீனி மரம் - (*Tetrameles nudiflora*)
- சீனிப்பலா - (*Artocarpus incisa*)
- சுண்டலி மரம் - (*Gomphandra axillaris*)
- சுதலன் மரம் - (*Phoebe paniculata*)
- சுந்தரி மரம் - (*Heritiera littoralis*)
- சுருளி மரம் - (*Mesua ferrea*)
- சுழுந்து மரம் - (*Ixora parviflora*)
- செங்கடம்பு - (*Barringtonia acutangula*)
- செங்கருங்காலி - (*Acacia catechu-sundra*)
- செங்குமிழ் - (*Gmelina asiatica*)
- செங்குறிஞ்சி - (*Gluta travancorica*)
- செஞ்சந்தனம் - (*Pterocarpus santalinus*)
- செம்புளிச்சை - (*Hibiscus sabdariffa*)
- செம்பூவம் - (*Nephalium longana*)
- செம்மயிற்கொன்றை - (*Delonix Regia*)
- செம்மரம் - (*Soymida febrifuga*)
- செம்முருங்கை - (*Cassia marginata*)
- செவ்வகத்தி - (*Sesbania grandiflora-coccinea*)
- சே மரம் - (*Semecarpus anacardium*)
- சேலை மரம் - (*Acacia suma*)
- சொத்தைக்களா - (*Flacourtia ramontchisapida*)
- சொறிலை மரம் - (*Mappia oblonga*)
- சோலைக் கொடுக்காய்ப் புளிய மரம் - (*Garcinia spicata*)
# மரங்களின் பட்டியல்

## த

__NOTOC__  
- தகர மரம் - (*Tabernae montana*)
- தம்பனை மரம் - (*Mischidon zeylanicus*)
- தம்புகை - (*Shorea tumbaggaia*)
- தமரத்தை - (*Averrhoea carambola*)
- தலூரம் - (*Shorea talura*)
- தவிட்டுக்கொய்யா - (*Rhodomyrtus tomentosa*)
- தார்மரம் - (*Pinus sylvestris*)
- தாளி மரம் - (*Actinodaphne hookeri*)
- தாளிசபத்திரி - (*Cinnamo muminers*)
- தான்றி - (*Terminalia belerica*)
- திக்காமல்லி - (*Gardenia gummifera*)
- திருக்கோண மரம் - (*Berrya ammonilla*)
- திருவாத்தி - (*Bauhinia tomentosa*)
- தில்லை மரம் - (*Excoecaria agallocha*)
- துப்பாக்கி மரம் - (*Guazuma tomentosa*)
- தும்பி மரம் - (*Diospyros tomentosa*)
- தும்பிலி மரம் - (*Diospyros melanoxylon*)
- துறட்டு மரம் - (*Capparis grandis*)
- தூணா மரம் - (*Cedrela toona*)
- தூர மரம் - (*Datura fasciosa*)
- தெருணை மரம் - (*Scolopia crenata*)
- தேக்கு -
- தேவதாரு - (*Erythroxylon monogynum*)
- தேவதாளி - (*Lansium anamallaiyanum*)
- தேற்றா - (*Strychnos potatorum*)
- தொண்டி - (*Sterculia guttata*)
- தோதகத்தி - (*Dalbergia latifolia*)
# மரங்களின் பட்டியல்

## ந

__NOTOC__  
- நகரை - (*Elæocarpus amoonus*)
- நஞ்சுண்டம் - (*Gardenia turgida*)
- நஞ்சுண்டன் - (*Balanites roxburghii*)
- நஞ்சுண்டை - (*Pittospermum floribundum*)
- நரிவேங்கை - (*Oujeinia dalbergioides*)
- நல்லமந்தனம் - (*Canthium umbellatum*)
- நறளை - (*Vitis lanata*)
- நறும்பிளி - (''Podocarpus latifolia
- நறுவிலி* நருவிழி - (*Cordia obliqua*)
(*CORDIA MYXA ROXB*),  
(*CORDIA ANGUSTI FOLIA*)  
(*cordia dichotomafamily*)
- நாக்குழிஞ்சான் - (*Capparis grandis*)
- நாகசெண்பகம் - (*Tecoma stans*)
- நாகதகனி -
- நாகலிங்கம் - (*Couroupita guianensis*)
- நாட்டக்கரோட்டு - (*Aleurites triloba*)
- நாய்விளா - (*Limonia acidissima*)
- நாய்வேம்பு - (*Indigofera viscosa*)
- நாரத்தை - (*Citrus aurantium*)
- நாவல் - (*Eugenia jambolana*)
- நிருடை - (*Acacia latronum*)
- நிலப்பாலை - (*Cleistanthus collinus*)
- நீர்க்கடம்பு - (*Mitragyna parvifolia*)
- நீர்நாங்கல் - (*Mesuaferrea speciosa*)
- நீர்நாவல் - (*Eugenia munronii*)
- நீர்நொச்சி - (*Vitex trifolia*)
- நீர்ப்பருத்தி - (*Hibiscus tiliaceus*)
- நீர்ப்புன்கு - (*Pongamia glabra*)
- நீர்மருது - (*Terminalia arjuna*)
- நீர்மூளி - (*Aglaia minutiflora*)
- நூக்கம் - (*Dalbergia sisoo*)
- நெட்டிலிங்கம் - (*Polyalthia longifolia*)
- நெட்டைநாரத்தை - (*Polyalthia cerasoides*)
- நெடுநாரை - (*Polyalthia coffeeoides*)
- நெடுவாற்கோங்கு - (*Hopea racophlæa*)
- நெய்க்கொட்டை மரம் - (*Harpullia cupanoides*)
- நெய்ச்சிட்டி - (*Grewia orbiculata*)
- நெரியாசிப்பால் மரம் - (*Liquidambar orientale*)
- நெல்லி - (*phyllanthus emblica*)
- நேர்வாளம் - (*Croton tiglium*)
- நொக்கொட்டா - (*Eriobotrya japonica*)
- நொச்சி
- நொளைதாளி - (*Antidesma bunius*)
# மரங்களின் பட்டியல்

## ப

__NOTOC__  
- பச்சிலை மரம் - (*Garcinia xanthochymus*)
- பச்சைக்கோரான் - (*Lixora notoniana*)
- பட்டிகை மரம் - (*Symplocos recemosa*)
- பட்டிலுப்பை - (*Diospyros sapota*)
- பட்டைதாளி - (*Actinodaphne madraspatana*)
- பண்ணி வாகை -(*Albizia saman*)
- பப்பரப்புளி - (*Adansonia digitata*)
- பயரை - (*Elaeodendron glaucum*)
- பலா - (*Artocarpus integrifolia*)
- பலிசமரம் - (*Grewia asiatica-domestica*)
- பவளமல்லிகை மரம் - (*Nyctanthes arbor-tristis*)
- பறங்கிச்சக்கை - (*Cinchona officionalis*)
- பறங்கிச்சாம்பிராணி - (*Boswellia serrata typica*)
- பன்றிக்குத்தி - (*Ceriops candolleana*)
- பன்றித்தாளி - (*Litsaeac coriacea*)
- பன்றிமொத்தை - (*Trapa bispinosa*)
- பன்னீர் மரம் - (*Guettardā speciosa*)
- பாதிரி -
- மஞ்சட்பூ வகை - (*Stereospermum chelonoides*)
- ஊதாப்பூ வகை - (*Stereospermum suaveoleons*)
- வெள்ளைப்பூ வகை - (*Stereospermum xylocarpum*)
- பாலை -
- பாலையுடைச்சி - (*Oroxy lum indicum*)
- பிசின்பட்டை மரம் - (*Litsaa sebifera*)
- பிரம்புக்கொன்றை - (*Cassia siamea*)
- பிராய் - (*Streblus asper*)
- பில்லிபிச்சு - (*Mappia foetida-oblonga*)
- பில்லைமருது - (*Terminalia paniculata*)
- பீக்கருவேல் - (*Acacia farnesiana*)
- பீநாறி - (*Sterculia foetida*)
- பீவேல் - (*Acacia farnesiana*)
- புரசு - (*Butea frondosa*)
- புல்லமருது - (*Terminalia paniculata*)
- புலிநகம் - (*Martynia diandra*)
- புளி - (*Tamarindus indicus*)
- புளிச்செவ்வந்தி - (*Eriolœna hookeriana*)
- புளிமா - (*Spondias mangifera*)
- புறங்கைநாறி -
- புங்கம் - (*Pongamia glabra*)
- புன்னை - (*Calophyllum inophyllum*)
- பூக்கண்டல் - (*Kandelia rheedii*)
- பூண்தேக்கு - (*Klimnoria hospita*)
- பூத்தாளி - (*Givotia rottleriformis*)
- பூதங்கொல்லி - (*Poecilo neuron pauciflorum*)
- பூந்தேக்கு - (*Kleinhovia hospita*)
- பூம்பாதிரி -
- இளஞ்சிவப்புப் பூவகை - (*Stereospermum snaneolens*)
- நீள்வட்ட இலை வகை - (*Dolichandrone crispa*)
- பூமருது - (*Terminalia paniculata*)
- பூலா மரம் - (*Bombax malabaricum*)
- பூவந்தி -
- Trijugate-leaved soapnut - (*Sapindus tri foliatus*)
- Four-leaved soap-nut - (*Hemigyrosa canescens*)
- பூவரசு - (*Thespesia populnea*)
- பெரியதகரை - (*Leucaena glauca*)
- பெரியலவங்கப்பட்டை மரம் - (*Cinnamonum macrocarpum*)
- பெரியவாய் மரம் - (*Saccopetalum fomentasum*)
- பெருகளர்வா - (*Salvadora oleoides*)
- பெருங்காய மரம் -
- பெருங்காயா - (*Edule memecylon*)
- பெருநறுவிலி - (*Cordia obliqua typica*)
- பெருமரம் - (*Ailanthus excels*)
- பெருமூங்கில் - (*Bambusa arundinaca*)
- பெருவிளா - (*Salvadora persica*)
- பேய்க்கடுக்காய் - (*Lagerstroemia parviflora-typica*)
- பேய்க்கண்டல் - (*Rhizophora mucronata*)
- பேய்க்குருந்து - (*Atalantia zeylanica*)
- பேய்முன்னை - (*Trema orientalis*)
- பேரகத்தி - (*Sesbania grandiflora typica*)
- பேரி - (*Pyrus communis*)
- பேழைமரம் - (*Careya arborea*)
- பொட்டுத்துவரை - (*Diospyros insignis*)
- பொன்பாதிரி - (*Sterospermum chelonoides*)
- பொன்னறுவிலி - (*Cordia sebestena-speciosa*)
# மரங்களின் பட்டியல்

## ம

__NOTOC__  
- மகலிங்கம் - (*Schrebera swietenioides*)
- மகிழ் - (*Mimusaps elangi*)
- மங்குஸ்தான் - (*Garcinia mangastana*)
- மஞ்சக்கடம்பு - (*Haldina Cordifolia*)
- மஞ்சட்காஞ்சி - (*Garcinia timberti*)
- மஞ்சட்கொன்றை - (*Cassia glauca*)
- மஞ்சணாறி மரம் - (*Morinda citrifolia*)
- மஞ்சாடி மரம் - (*Adenanthera paronina*)
- மட்டிப்பால் மரம் - (*Ailanthus malabaricus*)
- மடையன்சாம்பிராணி மரம் - (*Hardwickia pinnata*)
- மணிப்புங்கம் - (*Erioglossum rubiginosum*)
- மதகரிவேம்பு - (*Chickrassia tabularis*)
- மதனகாமேசுவரம் - (*Cycas circinalis*)
- மதுக்காரை மரம் - (*Randia dumetorum*)
- மந்தாரை - (*Bauhinia purpurea*)
- மயிர்மாணிக்கம் - (*Colubrina asiatica*)
- மயிலடி மரம் - (*Vitex pube scens*)
- மயிலை மரம் - (*Vitex alata*)
- மலப்பருத்தி - (*Sterculia colorata*)
- மலாக்காசாம்பிராணி மரம் - (*Styrax benzoin*)
- மலைக்கிளுவை - (*Balsamodendron pubescens*)
- மலைக்குறட்டை - (*Euonynous dichotomus*)
- மலைக்கொன்றை -
- (*Acrocarpus fraxinifolius*)
- (*Cassia montana*)
- மலைத்தணக்கு - (*Hymenodictyon obovatum*)
- மலைநாரத்தை - (*Limonia alata*)
- மலைநாவல் - (*Eugenia caryophyllaea*)
- மலைப்புன்கு - (*Celtis wightii*)
- மலைப்பேரீச்சு - (*Cycas beddomei*)
- மலைமா - (*Balasamodendron caudatum*)
- மலையாத்தி -
- (*Bauhinia malabarica*)
- (*Bauhinia variegata*)
- மலையிச்சி - (*Ficus retusa*)
- மலையெருக்கலை - (*Felicium decipiens*)
- மலைவட்டை மரம் - (*Hydnocarpus alpina*)
- மலைவாகை - (*Pithecolobium coriaceum*)
- மலைவிராலி - (*Walsura piscidia*)
- மலைவேம்பு -
- (*Melia azedarach*)
- (*Melia composita*)
- மாசக்காய் மரம் - (*Quercus robur*)
- மா - (*Mangifera indica*)
- மாரிமா - (*Spondias dulcis*)
- மாவிலிங்கம் - (*Crataeva religiosa* )
- மான்சாரை -
- (*Semecarpus auriculata*)
- (*Agrostistachys longifolia*)
- மீனா மரம் - (*Spondia aurentalis*)
- முசுக்கட்டை மரம் - (*Morus indica*)
- முட்டைக்கோங்கு - (*Gyrocarpus jacquini*)
- முதிரை - (*Chloroxylon swietenia*)
- முந்திரி - (*Anacardium occidentale*)
- முருக்கன்மரம் - (*Butea frondosa*)
- முருங்கை - (*Moringa pterygosperma*)
- முள்வேல் - (*Gymnosporia emarginata*)
- முள்ளுக்காரை - (*Randia dumetorum*)
- முள்ளுச்சீத்தா மரம் - (*Anona muricata*)
- முள்முருக்கு - (*Erythrina indica*)
- முள்ளுமுருங்கை - (*Berberis nepalensis*)
- மேப்பிள் - (பேரினம்:Acer (இனம்-100 உள்ளன)
- மேனா மரம் - (*Fraxinus ornus*)
# மரங்களின் பட்டியல்

## ய

__NOTOC__  
- யா
# மரங்களின் பட்டியல்

## வ

__NOTOC__  
- வாகை மரம் - Albizzia lebback
- வாத நாராயண மரம் Delonix elata
- வாழை
- விசிறி வாழை
- வில்வம் - Aegel marmelos L
- விளா - Feronia elephantum
- வெள்ளைக்கடம்பு - (*Hymenodictyon Orixense*)
- வெள்ளால் - (*Ficus benjamina*)
- வெள்வேலம் - Acacia leucophloea
- வேம்பு - Azadarita indica
- வேங்கை மரம் - Pterocarpus marsupium
- வேர் பலா
# மரங்களின் பட்டியல்

## மரம் என்று பொதுவாக வழங்கப்படும் புல் இனங்கள்

- கமுகு
- தென்னை
- மூங்கில்
- பனை
# திருவல்லிக்கேணி

**திருவல்லிக்கேணி** (Thiruvallikkeni) சென்னை மாநகராட்சியில் உள்ள ஒரு பகுதியாகும். மெரீனா கடற்கரையை ஒட்டியுள்ள பகுதி இது. இங்கு உள்ள பார்த்தசாரதி கோயில் (பெருமாள் கோயில்) மிகவும் புகழ் பெற்றதாகும். இந்தக் கோயில் பொ.ஊ. 8-ஆம் நூற்றாண்டில் பல்லவர் காலத்தில் கட்டப்பட்டதாக நம்பப்படுகிறது. திருவல்லிக்கேணி வைணவர்களின் 108 திவ்யதேசங்களில் ஒன்று.  
திருவல்லிக்கேணி மட்டைப்பந்து ஆட்டத்திற்கு மிகவும் புகழ்பெற்றதாகும். எம்.ஏ. சிதம்பரம் மைதானம் திருவல்லிக்கேணியில் உள்ளது.
# திருவல்லிக்கேணி

## பெயர்க்காரணம்

திரு+அல்லி+கேணி என்பது திருவல்லிக்கேணி என்று ஆயிற்று. அல்லி மலர்கள் நிரம்பப் பெற்றதால் இப்பெயர் பெற்றதாகக் கூறுவர்.
# திருவல்லிக்கேணி

## சமயம்

இந்தப் பகுதியில் சம அளவில் இந்துக்களும் இசுலாமியர்களும் உள்ளனர். தென் இந்தியாவிலேயே மிகவும் பழமை வாய்ந்த மசூதிகள் சில இங்குதான் உள்ளன. மக்கள் சமய நல்லிணக்கத்துடன் வாழ்கின்றனர். சட்டசபைத் தேர்தலில் இசுலாமியர்கள் வெற்றி பெறுவது, வினாயகர் ஊர்வலத்திற்கு இசுலாமியர் நிதி வழங்குவதைக் கொண்டு இதனை அறியலாம்.
# திருவல்லிக்கேணி

## வாலாஜா மசூதி

சென்னை திருவல்லிக்கேணியில் உள்ள ஜான்பஜார் (ஜாம் பஜார்) பகுதியில் வாலாஜா சாலையில் வாலாஜா மசூதி அமைந்துள்ளது. இம்மசூதி 1795ஆம் ஆண்டு வாலாஜா குடும்பத்தினரால் நவாப் அவர்களின் நினைவாக கட்டப்பட்டது.
# திருவல்லிக்கேணி

## தங்கும் விடுதிகள்

திருவல்லிக்கேணி பிரம்மச்சாரிகளின் சொர்க்கம் என்றும் அழைக்கப்படுகிறது. "மான்சன்"(*Mansion*) என்று அழைக்கப்படும் தங்கும் விடுதிகள் இங்கு நிறைய உள்ளன. வேலை தேடிச் சென்னைக்கு வரும் பல இளைஞர்களுக்குத் திருவல்லிக்கேணி தான் புகலிடமாக உள்ளது. தமிழ், ஆங்கிலம், மலையாளம், தெலுங்கு, இந்தி என பல மொழிகள் பேசும் இளைஞர்களை இங்கு காணலாம்.
# திருவல்லிக்கேணி

## வியாபாரம்

திருவல்லிக்கேணி புத்தகங்களுக்கும் பெயர் பெற்றது. பல பழைய புத்தகக்கடைகள் இங்கு உண்டு. இங்கு உள்ள பைகிராப்ட்ஸ் சாலை சிறிய தி.நகர் என்று அழைக்கப்படுகிறது, அச்சகங்களும் நகலகங்களும் இங்கு ஏராளம். பலவிதமான ஆடைகள் இங்கு கிடைக்கும். பல சிறிய மற்றும் பெரிய உணவுவிடுதிகள் உள்ளன. மேலும் திருவல்லிக்கேணி பகுதியில் பிரியாணிக் கடைகள் அதிகம் உண்டு. மீன் விற்கும் சந்தையும், ஜாம் பஜார் என்ற காய்கறிச் சந்தையும் அருகிலேயே உள்ளன.
# திருவல்லிக்கேணி

## குறிப்பிடத்தக்கவர்கள்

- மகாகவி பாரதியார் தன்னுடைய கடைசிக் காலத்தைத் திருவல்லிக்கேணிப் பகுதியில் தான் கழித்தார். அவரின் நினைவில்லம் திருவல்லிக்கேணி பகுதியில் தான் அமைந்துள்ளது.
- எழுத்தாளர் சுஜாதா
- கிரிக்கெட் வீரர் எம். ஜே. கோபாலன்
- கிரிக்கெட் வீரர் கிருஷ்ணமாச்சாரி ஸ்ரீகாந்த்
- டபிள்யூ. வி. ராமன்
150 வருடம் பழமைவாய்ந்த இந்து மேல்நிலை பள்ளி இங்கு தான் உள்ளது. நோபல் பரிசு வென்ற சுப்பிரமணியன் சந்திரசேகர் இப்பள்ளியில் (1922–1925) படித்தவர் ஆவார்.
# திருவல்லிக்கேணி

## நாலாயிரப் பிரபந்தத்தில் திருவல்லிக்கேணி

நாலாயிர திவ்யப் பிரபந்தத்திலிருந்து திருவல்லிக்கேணியை சுட்டிக்காட்டிப் பாடப்பட்ட ஒரு பாசுரம்:  
::*வேதத்தை வேதத்தின் சுவைப்பயனை விழுமிய முனிவர் விழுங்கும்*
::*கோது இல் இன் கனியை நந்தனார் களிற்றை குவலயத்தார் தொழுதேத்தும்*
::*ஆதியை அமுதை என்னை ஆளுடை அப்பனை ஒப்பவரில்லா*
::*மாதர்கள் வாழும் மாடமாமயிலைத் **திரு அல்லிக்கேணி** கண்டேனே.*
# திருவல்லிக்கேணி

## அரசியல்

திருவல்லிக்கேணி பகுதியானது, சேப்பாக்கம்-திருவல்லிக்கேணி (சட்டமன்றத் தொகுதி) சார்ந்தது. மேலும், இப்பகுதி, மத்திய சென்னை மக்களவைத் தொகுதி சார்ந்ததுமாகும்.
# தியாகராய நகர்

**தியாகராய நகர்** அல்லது **தி.நகர்** என்பது சென்னையின் மிக முக்கியமான மற்றும் பெரிய பகுதி. இது ஒரு முக்கியமான வணிகப்பகுதி. நகரின் மையத்தில் அமைந்துள்ளது. திராவிட இயக்கத்தவரில் முக்கியமானவரும் நீதிக்கட்சியைத் ஆரம்பித்தவர்களில் ஒருவருமான சர் பி.தியாகராயாவின் நினைவாக இப்பெயர் இடப்பட்டது.  
பாண்டி பஜாரும், உஸ்மான் சாலையும், ரங்கநாதன் தெருவும் தான் தி.நகரின் மிக முக்கியமான வணிகமையங்கள். ஆடைகள், அணிவகைகள், விளையாட்டுப்பொருட்கள், வீட்டு உபயோகப்பொருட்கள் இங்கு மிகக்குறைந்த விலையில் கிடைக்கும். இப்பகுதியில், பல்வேறுவகைச் சேலைகள் உட்பட்ட ஆடைகள், தங்க, வைர நகைகள் முதலியவற்றுக்கான, பல மாடிகளைக் கொண்ட மிகப் பெரிய விற்பனை நிலையங்களுடன், நடைபாதைக் கடைகளும் செயற்படுகின்றன. விடுமுறை நாட்களிலும், பொங்கல் போன்ற திருவிழாக் காலங்களிலும் இந்தப்பகுதியில் கூட்டம் நிரம்பி வழியும்.  
திருமணம் முதலியவற்றுக்காக ஆடை அணிகள் வாங்குவதற்காகப் பலர் தொலை தூரங்களிலிருந்தும் இப் பகுதிக்கு வருகிறார்கள். உள்நாட்டிலிருந்து மட்டுமன்றி, இலங்கை, மலேசியா, சிங்கப்பூர், கனடா, மற்றும் பல ஐரோப்பிய நாடுகளிலிருந்தும் கூடச் சிறப்புத் தேவைகளுக்கான பொருட்களை வாங்குவதற்குத் தமிழ் மக்கள் இப்பகுதிக்கு வருவதைக் காணமுடியும். இதனால் பல தங்கு விடுதிகளும், உணவு விடுதிகளும் இங்கே பெருமளவில் உள்ளன.  
தியாகராஜ நகரில் பல புத்தக வெளியீட்டு நிறுவனங்களும் உள்ளன.
# மே 9

## பிறப்புகள்

- 1408 &ndash; அன்னமாச்சாரியார், தென்னிந்திய கருநாடக இசைக் கலைஞர் (இ. 1503)
- 1540 &ndash; மகாராணா பிரதாப், உதய்பூர் இராச்சிய அரசர் (இ. 1597)
- 1828 &ndash; அன்ட்ரூ மறீ, தென்னாப்பிரிக்க எழுத்தாளர், கிறித்துவப் பாதிரியார் (இ. 1917)
- 1836 &ndash; பெர்டினாண்ட் மோனயர், பிரான்சிய கண் மருத்துவர் (இ. 1912)
- 1837 &ndash; ஆடம் ஓப்பெல், ஓபெல் நிறுவனத்தை நிறுவிய செருமானியப் பொறியியலாளர் (இ. 1895)
- 1866 &ndash; கோபால கிருஷ்ண கோகலே, இந்தியப் பொருளியலாளர், விடுதலைப் போராட்ட செயற்பாட்டாளர் (இ. 1915)
- 1874 &ndash; ஹாவர்ட் கார்ட்டர், ஆங்கிலேயத் தொல்லியலாளர் (இ. 1939)
- 1921 &ndash; சோபி சோல், செருமானிய செயற்பாட்டாளர் (இ. 1943)
- 1944 &ndash; சாரல்நாடன், இலங்கை மலையக எழுத்தாளர் (இ. 2014)
- 1954 &ndash; மல்லிகா சாராபாய், இந்திய சமூக ஆர்வலர்
- 1955 &ndash; டி. ராஜேந்தர், தமிழகத் திரைப்பட நடிகர், இயக்குநர், பாடகர், இசைக் கலைஞர், அரசியல்வாதி
- 1961 &ndash; ஜோன் கோர்பெட், அமெரிக்க நடிகர்
- 1988 &ndash; சேசன் பெரியசாமி, மொரிசியசு தமிழிசைக் கலைஞர்
- 1989 &ndash; விஜய் தேவரகொண்டா, தென்னிந்தியத் திரைப்பட நடிகர்
- 1992 &ndash; சாய் பல்லவி, தென்னிந்தியத் திரைப்பட நடிகை
# மே 9

## இறப்புகள்

- 1805 &ndash; பிரெடிரிக் சில்லர், செருமானியக் கவிஞர், வரலாற்றாளர் (பி. 1759)
- 1931 &ndash; ஆல்பர்ட் ஆபிரகாம் மைக்கல்சன், நோபல் பரிசு பெற்ற செருமானிய-அமெரிக்க இயற்பியலாளர் (பி. 1852)
- 1941 &ndash; தமிழவேள் உமாமகேசுவரனார், தமிழகத் தமிழறிஞர், வழக்குரைஞர் (பி. 1883)
- 1970 &ndash; உலூயிசு பிரிலாந்து ஜென்கின்சு, அமெரிக்க வானியலாளர் (பி. 1888)
- 1976 &ndash; ஆதி நாகப்பன், மலேசிய எழுத்தாளர், ஊடகவியலாளர், அரசியல்வாதி (பி. 1926)
- 1986 &ndash; டென்சிங் நோர்கே, நேப்பால மலையேறி (பி. 1914)
- 2014 &ndash; ஜானகி ஆதி நாகப்பன், மலேசிய விடுதலைப் போராட்ட செயற்பாட்டாளர், அரசியல்வாதி (பி. 1925)
# மே 9

## சிறப்பு நாள்

- விடுதலை நாள் (குயெர்ன்சி, யேர்சி)
- ஐரோப்பா நாள் (ஐரோப்பிய ஒன்றியம்)
- வெற்றி நாள் (சோவியத் ஒன்றியம், அசர்பைஜான், பெலருஸ், பொசுனியா எர்செகோவினா, சியார்சியா, இசுரேல், கசக்கஸ்தான், கிர்கிசுத்தான், மல்தோவா, உருசியா, செர்பியா, தஜிகிஸ்தான், துருக்மெனிஸ்தான், உக்ரைன், உசுபெக்கிசுத்தான், ஆர்மீனியா)
# விக்கிப்பீடியா:ஆண்டு நிறைவுகள்/மே 9

**மே 9**: வெற்றி நாள் &ndash; கிழக்கு ஐரோப்பிய நாடுகள்
- 1612 &ndash; கண்டி மன்னர் செனரத்துடன் மார்செலசு டி பொசோடர் தலைமையிலான இடச்சுத் தூதுக்குழு உடன்படிக்கையில் கையெழுத்திட்டது.
- 1874 &ndash; குதிரையால் செலுத்தப்படும் உலகின் முதலாவது பயணிகள் வண்டி பம்பாய் நகரில் அறிமுகப்படுத்தப்பட்டது.
- 1919 &ndash; இலங்கையில் முதன் முதலாக உணவுக் கட்டுப்பாடு அமுலுக்கு வந்தது.
- 1936 &ndash; அடிஸ் அபாபா நகரை மே 5 இல் கைப்பற்றிய பின்னர் எரித்திரியா, எத்தியோப்பியா, இத்தாலிய சோமாலிலாந்து ஆகிய நாடுகளை இணைத்து இத்தாலிய கிழக்கு ஆபிரிக்கா என்ற நாட்டை இத்தாலி உருவாக்கியது.
- 1945 &ndash; இரண்டாம் உலகப் போர்: இறுதி செருமன் சரணடைவு பெர்லினில் சோவியத் தலைமையகத்தில் இடம்பெற்றது (படம்). சோவியத் ஒன்றியம் **வெற்றி நாளைக்** கொண்டாடியது.
- 2001 &ndash; கானாவில் கால்பந்தாட்ட அரங்கு ஒன்றில் ஏற்பட்ட சலசலப்பை அடக்க காவல்துறையினர் கண்ணீர்ப் புகைக்குண்டுகளை வீசியதால் ஏற்பட்ட நெரிசலில் சிக்கி 129 பேர் உயிரிழந்தனர்.
**வே. உமாமகேசுவரனார்** (இ.&nbsp;1941) **சாரல்நாடன்** (பி.&nbsp;1944) **ஆதி நாகப்பன்** (இ.&nbsp;1976)
# தேர்

, திருவாரூர், தமிழ்நாடு, இந்தியா]]
ஒரு தேர்]]
**தேர்** என்பது பொதுவாக கோயில்களில் கடவுளரை ஊர்வலம் எடுத்துச் செல்லப் பயன்படுத்தும் ஓர் ஊர்தியாகும். இத்தேரை திருவிழா நாட்களில் பக்தர்கள் ஊர்வலமாக வடம் பிடித்து இழுத்துச் செல்வர். இதன் பீடம் மரத்தால் ஆனது. இது முழுவதும் மரச்சிற்பங்களால் அலங்கரிக்கப்பட்டு இருக்கும். இது இந்து மதத்தில் மட்டுமில்லாமல், பவுத்தம் போன்ற மதங்களிலும் கடைப்பிடிக்கப்படுகிறது. சிலப்பதிகாரத்தில் புத்த சமயக் கடவுளான அருகனுக்குத் தேர் இருந்ததாகக் குறிப்பு இடம் பெற்றுள்ளது. எனவே கோயில் தேர் என்பது பவுத்த, சமண சமயங்களுக்கு உரியதாக இருந்து இந்து சமயத்திலும் அது பின்பற்றப்பட்டு வந்துள்ளதாகக் கருதலாம்.
வீடு, நல்லூர் கந்தசுவாமி கோவில்]]
# தேர்

## சங்க இலக்கியத்தில் தேர்கள்

மரங்களை வைத்துத் தேர் செய்யும் மரபு தமிழகத்தில் பல நூற்றாண்டுகளாக வழக்கிலிருந்துள்ளது. மரத் தேர்களின் அடிப்படையில்தான் கற்தேர்கள் என்னும் ஒற்றைக்கல் ரதங்கள், பல்லவர்களால் மாமல்ல புரத்திலும், பாண்டியர்களால் கழுகு மலையிலும் அமைக்கப்பட்டன. இருப்பினும் பழங்காலத்தில் அமைக்கப்பட்ட தேர்களைக் காண முடியவில்லை. இருப்பினும் சங்க இலக்கியங்களிலும், சிலப்பதிகாரத்திலும், மணிமேகலையிலும் தேர்கள் அக்காலத்தில் இருந்தமைக்கான செய்திகள் உள்ளன. அவை நெடுந்தேர், பொற்றேர், கொடிஞ்சி நெடுந்தேர், கொடித்தேர், அணிகொள்தேர் என்று பலவகையான பெயர்கள் தேர்களுக்கு வழங்கப்பட்டன. சிலப்பதிகாரம் புத்தக் கடவுளுக்கு என்று தேர்த்திருவிழா நடைபெற்றதைக் குறிப்பிடுகிறது.
# தேர்

## தேர்ச் சிற்பங்கள்

, கருநாடகம், இந்தியா]]
, தாராசுரம், கும்பகோணம், தமிழ்நாடு]]  
*மானசாரம்* என்ற நூல் தேரில் இடம்பெற வேண்டிய உருவங்கள் இவை என சிங்கம், யானை, முதலை, பூதகணம், யக்சி, நாகம், பிரம்மா, விஷ்ணு, சண்முகன், சரஸ்வதி, கணபதி, துர்க்கை, தேவதை, சிறு தெய்வங்கள், அரசன், அர்ச்சகர்கள், பிராமணர், பக்தர்கள், துவாரபாலகர், கின்னரர், நாகர், கருடன் போன்றவற்றைக் கூறுகிறது.  
தேர்களில் புராணக்கதை தொடர்பான சிற்பங்கள், குறிப்பாக சைவக் கோயில் எனில் சைவப் புராணக்கதைகளை உணர்த்தும் சிற்பங்களும், வைணவக் கோயில் எனில் வைணவப் புராணக்கதைகளை உணர்த்தும் சிற்பங்களும் பெரும்பாலும் செதுக்கப்பட்டுள்ளன. சில தேர்களில் சைவம், வைணவம் எனும் இரண்டு சமயம் தொடர்பான சிற்பங்களும் இடம் பெற்றுள்ளன.  
தமிழகத்துத் தேர்களில் முக்கியத் தட்டுகளில் உள்ள சிற்பங்கள் எட்டு அங்குலம் முதல் இரண்டரை அடி உயரமுள்ளனவாக அமைந்திருக்கும். சிற்றுருச் சிற்பங்கள் ஆறு அங்குலம் உயரம் உடையனவாகும். தேரின் அச்சுப் பகுதியில் கணபதி, முருகன், பூத கணங்கள் ஆகியோரின் உருவங்கள் வைக்கப்பட்டிருக்கும். அவர்கள் தேர்களின் பாதுகாவலர்களாகக் கருதப்படுகின்றனர். தேர்களில் அதிட்டானப் பகுதிகளில் இந்து சமயத் தொன்மக் கதைகளும், மக்களின் அன்றாட வாழ்க்கை முறைகளைச் சித்திரிக்கும் செய்திகளும், சிற்பங்களாக வடிக்கப்பட்டிருக்கும். தேரின் பீடத்தில் நாட்டியப் பெண்கள், இசைக் கருவிகளை மீட்டுவோர், அட்டதிக் பாலகர்கள், கஜலட்சுமி ஆகியோரின் உருவங்கள் அமைக்கப்பட்டிருக்கும்.
# தேர்

## தேர்த் திருவிழா

திருத்தேர் 1960ல்]]
திருத்தேர்]]
தேர்த் திருவிழா என்பது பலதரப்பட்ட மக்களை ஒன்று சேர்க்கும் நோக்கத்துடன் தொடங்கப்பட்டது. ஊர்கூடித் தேர் இழுத்தால் தான் தேர்த் திருவிழாவினைக் கொண்டாட முடியும். இது ஒற்றுமையை மறைமுகமாக வலியுறுத்தும் விழா என்று கூட கொள்ளலாம்.  
- ஒரிசாவில் உள்ள பூரி, தமிழ் நாட்டில் உள்ள திருவாரூர், ஸ்ரீவில்லிபுத்தூர் ஆகிய இடங்களில் நடக்கும் தேர்த்திருவிழாக்கள் மிகவும் புகழ் பெற்றவை. தமிழ்நாட்டின் பல கோயில்களில் தேர்த்திருவிழா கொண்டாடப்படுகிறது.
# தொடரும் பின்னம்

கணிதத்தில் **தொடரும் பின்னம் ** அல்லது **தொடர் பின்னம்** என்பது  
(*):<math>x = a_0 + \cfrac{1}{a_1 + \cfrac{1}{a_2 + \cfrac{1}{a_3 + \cfrac{1}{\ddots\,}}}} </math>  
இங்கு எல்லா  
:<math>a_0, a_1, a_2, a_3 ....</math> க்களும் முழு நேர்ம எண்கள்.
# தொடரும் பின்னம்

## வரலாறு

தொடர்பின்னங்கள் பல நூற்றாண்டுகளாக கணித உலகத்தில் தட்டுப்பட்டுக் கொண்டிருந்தாலும், 17, 18 வது நூற்றாண்டில் தான் ஒரு சீரடைந்த கோட்பாடாகப் புழங்கத்தொடங்கியது. யூக்லீடின் அல்காரிதம் என்று பெயர் பெற்ற செயல் முறை தொடர் பின்னத்தின் மறு அவதாரம் தான். ஆனால் அந்தக் காலத்தில் யூக்லீடோ அல்லது வேறு எவரோ அதை அந்த நோக்கில் பார்த்ததாகத் தெரியவில்லை. 6வது நூற்றாண்டில் இருந்த இந்தியக் கணித வல்லுனர் ஆரியபட்டர், தேரவியலா சமன்பாடுகளை (Indeterminate Equations)விடுவிக்க தொடர் பின்னங்களை வெகுவாக பயன்படுத்தினார். 1695 இல் தொடர் பின்னங்களை ஒரு கோட்பாடாக எழுதின ஜான் வல்லிஸ் என்பவர் தான் தொடர் பின்னம் என்ற பெயரையும் அதையொட்டி **ஒருங்குகள்** என்ற கருத்தையும் அறிமுகப்படுத்தினார். பிற்பாடு ஆய்லர் (1707-1783), லாம்பர்ட் (1728 -1777), மற்றும் லக்ராஞ்சி (1736-1813) முதலியோர் தொடர் பின்னங்களை ஆழமாக ஆய்வுசெய்தனர். இதையெல்லாம் பார்க்காமலேயே இருபதாவது நூற்றாண்டில் இந்தியக் கணித மேதை ஸ்ரீனிவாச ராமானுஜன்(1887 - 1920) எண் கோட்பாட்டில் தொடர் பின்னங்களை மூட்டை மூட்டையாகப் பயன்படுத்திய விந்தையை இன்னும் உலகக் கணித வல்லுனர்கள் அலசிக் கொண்டிருக்கிறார்கள்.
# தொடரும் பின்னம்

## அறிமுகம்

எடுத்துக்காட்டாக பின்வரும் தொடர் பின்னத்தை எடுத்துக்கொள்வோம்.  
(**):<math>x = 1 + \cfrac{1}{2 + \cfrac{1}{3 + \cfrac{1}{4 + \cfrac{1}{\ddots\,}}}} </math>  
ஒவ்வொரு படியிலும் இதை உடைக்கலாம். முதல் படியுடன் உடைத்தால் அதன் மதிப்பு 1, அல்லது 1/1.  
இரண்டாவது படியில் உடைத்தால், அதன் மதிப்பு 1 + 1/2. இதை சுருக்கினால் 3/2 வரும்.  
மூன்றாவது படியில் உடைத்தால், நமக்கு கிடைப்பது  
<math>x = 1 + \cfrac{1}{2 + \cfrac{1}{3}} </math>  
அதாவது, <math>x = 1 + \cfrac{1}{7/3} </math> = 1 + 3/7 = 10/7  
நான்காவது படியில் உடைத்தால், கிடைப்பது  
<math>x = 1 + \cfrac{1}{2 + \cfrac{1}{3 + \cfrac{1}{4}}}</math>  
= <math> 1 + \cfrac{1}{2 + 4/13}</math>  
= 1 + 13/30 = 43/30  
இப்படி ஒவ்வொரு படியிலும் உடைத்து நமக்குக்கிடைப்பதை, படிப்படியாக வரும் **ஒருங்குகள்** என்பர். மேற்படி தொடரும் பின்னத்திற்கு, முதல் ஒருங்கு 1/1, இரண்டாவது ஒருங்கு 3/2, மூன்றாவது ஒருங்கு 10/7, நான்காவது ஒருங்கு 43/30. இன்னும் ஒவ்வொரு ஒருங்காக கணித்துக்கொண்டே போகலாம். இவ்வொருங்குகளெல்லாம் எந்த மதிப்பை நோக்கி ஒருங்குகின்றனவோ, அந்த மதிப்பு தான் இத்தொடர்பின்னத்தின் முடிவான மதிப்பு.  
தொடர் பின்னங்களைப்பற்றிய ஒரு அரிச்சுவடியை வலையில் பார்க்கலாம். தொடர் பின்னங்கள் முடிவுற்றதாகவும் இருக்கலாம், முடிவற்றதாகவும் இருக்கலாம்.
# தொடரும் பின்னம்

## சில முக்கிய தொடர்பின்னங்கள்

தொடர் பின்னங்களை எழுதும் முறையில் சுறுக்கு வழிகள் உள்ளன. மேலே காட்டப்பட்ட (*) குறியிட்ட தொடர்பின்னத்தை  
<math>[a_0 ; a_1, a_2, a_3, a_4, ...] </math> என்றும்  
(**) குறியிட்ட தொடர் பின்னத்தை  
<math>[1; 2,3,4,5, ...]</math> என்றும் எழுதுவர்.  
சில முக்கியமான விகிதமுறா எண்களுடைய தொடர்பின்னங்கள் பின்வருமாறு:  
<math>\surd{2} = [1;2,2,2,2,2,2, ...]</math>  
<math>\surd{3} = [1;1,2,1,2,1,2, ...]</math>  
<math>e = [2; 1,2,1,1,4,1,1,6,1,1,8,1,1,10,1,...]</math>. இது ரோஜர் கோட்ஸ் 1714 இல் கண்டுபிடித்தது.  
<math>\pi = [3; 7,15,1,292,1,1,1,2,1,3,1,14,2,1,1,2,2,2,2,1,84,2,...]</math>. இது ஜான் வல்லிஸ் 1685 இல் கண்டுபிடித்தது.  
இம்மாதிரி விகிதமுறா எண்களின் தொடர்பின்னங்களின் சிறப்பு என்னவென்றால் அவைகளின் ஒருங்குகள் அவ்வெண்ணின் மதிப்புக்கு ஒரு தோராயமாகும். தொடரும் பின்னத்தில் எவ்வளவு உறுப்புகள் எடுத்தால் தோராயத்தின் துல்லியம் எவ்வளவு இருக்கும் என்பதை கணக்கிடுவது ஒரு அவசியமான ஆய்வு. மேலே இருக்கும் நான்கு தொடர்பின்னங்களைப் பார்க்கும்போது சாதாரணமாக எல்லா எண்களும் சிறியதாகத்தான் இருக்கின்றன. இங்குமங்கும் சில பெரிய எண்கள் தட்டுப்படுகின்றன. ஸ்ரீனிவாச ராமானுஜனுக்கு தொடர்பின்னங்கள் விளையாட்டுப் பொருள்கள் போலவே இருந்தன.அவர் தான் இதற்கு ஒரு தந்திரம் சொன்னார். தொடர் பின்னத்தின் எண்களில், எங்கு ஒரு பெரிய எண் திடீரென்று தட்டுப்படுகிறதோ அந்த உறுப்புக்கு முன் உறுப்பு வரையில் ஒருங்கு கணித்தால் தோராயத்தின் துல்லியம் உண்மை மதிப்புக்கு வெகு அருகாமையிலேயே இருக்கும் என்பது அவருடைய உள்ளுணர்வு.
# தொடரும் பின்னம்

## ராமானுஜனுடைய தொடர்பின்னங்களில் ஒன்று

இதன்படி பார்த்துதான் அவர் <math>\pi</math> க்கு  
<math> (2143/22)^{1/4}</math> என்ற தோராயத்தை சொல்லியிருக்கவேண்டும்.  
<math>\pi</math> இனுடைய தொடர்பின்னத்தின் ஒருங்குகள்:  
முதல் ஒருங்கு: 3  
இரண்டாவது ஒருங்கு: 3 + 1/7 = 22/7  
மூன்றாவது ஒருங்கு:  
<math>3 + \cfrac{1}{7 + \cfrac{1}{15}} </math>  
= 333/106  
நான்காவது ஒருங்கு:  
<math>3 + \cfrac{1}{7 + \cfrac{1}{15 + \cfrac{1}{1}}} </math>  
= 355/113  
இந்தத்தோராயம் ஐந்தாவது நூற்றாண்டிலேயே ஒரு சீனக்கணித வல்லுனர் Tsu Chung Chih க்கு தெரிந்திருக்கிறது. இதை தசமமுறையில் எழுதினால் 3.14159292...என்று வரும். ஆனால் ராமானுஜனின் தோராயம் இப்படி <math>\pi</math> இனுடைய தொடர் பின்னத்திலிருந்து வரவில்லை. அவருக்கு <math>\pi^4</math> க்கு ஒரு தொடர்பின்னம் தெரியும்.  
<math>\pi^4</math> = [97; 2,2,3,1,16539,1,....].  
இங்கு வரும் பிரம்மாண்ட எண் தான் அவருக்கு <math>\Pi^4</math> க்கு அந்த தோராயத்தைக்கொடுத்தது.  
[97; 2,2,3,1] = 2143/22.  
இதனல் <math>\pi</math> க்கு கிடைத்த தோராயம் 99.997 % துல்லியமாக இருக்கிறது என்று கணக்கிடப்பட்டிருக்கிறது.
# கோடம்பாக்கம்

**கோடம்பாக்கம்** (*Kodambakkam*) சென்னையின் முன்னேறிய பகுதிகளில் ஒன்றாகும். முக்கிய குறியீட்டு நிறுவனங்களாக மீனாட்சி சுந்தரராசன் மகளிர் கலைக்கல்லூரியும், இருபாலரும் சேர்ந்து பயிலும் பொறியியற் கல்லூரியும் அமைந்துள்ளன. விதவிதமான ஆடைகளை விற்பனை செய்யும் சேகர் எம்போரியம் இப்பகுதியில் மிகப் பிரபலமாகக் கருதப்படும். இப்பகுதியிலேயே நடிகர் ரஜினிகாந்த் அவர்களால் கட்டப்பெற்று பராமரித்து வரும் கல்யாணமண்டம் பிரபலமானது. லிபர்ட்டி சினிமா தியேட்டரும் இங்குதான் இருந்தது. அந்த இடத்தில் தற்சமயம் லிபர்ட்டி பார்க் என்ற ஹோட்டலும், பாரத வங்கியும் செயல்பட்டு வருகின்றன. கோடம்பாக்கம் என்றாலே தமிழ்த் திரையுலகைத்தான் குறிப்பிடுவர். தமிழ்த் திரையுலகின் பெயரான கோலிவுட் கோடம்பாக்கத்திலிருந்து வந்ததாகும். தமிழ்த் திரையுலகின் பல பிரபலங்கள் இங்கு வசிக்கின்றனர். ஏ.வி.எம். போன்ற பல திரைப்படத் தயாரிப்பு நிறுவனங்கள் கோடம்பாக்கத்தின் அருகில் அமைந்துள்ளன.
# கோடம்பாக்கம்

## அமைவிடம்

தியாகராய நகர், வடபழநி, நுங்கம்பாக்கம், சூளைமேடு, அசோக் நகர் மற்றும் மேற்கு மாம்பலம் ஆகிய சென்னையின் பிறப் பகுதிகள் கோடம்பாக்கத்தின் எல்லைகளாக உள்ளன. சென்னைக் கடற்கரையிலிருந்து தாம்பரம் வரைச் செல்லும் புறநகர் ரயில் பாதை கோடம்பாக்கம் வழியாகச் செல்கின்றது. கோடம்பாக்கம் புறநகர் ரயில்நிலையம் இப்பாதையில் அமைந்துள்ளது.  
கோடம்பாக்கம் வழியே செல்லும் **ஆற்காடு சாலை** (என்.எஸ்.கே சாலை) வர்த்தக/வணிக நிறுவனங்கள், கடைகள் மற்றும் உணவு விடுதிகள் நிறைந்த பகுதியாகும். யுனைட்டட் இந்தியா காலனி, **ரங்கராஜபுரம்**, **டிரஸ்ட்புரம்** மற்றும் **டெய்லர்ஸ் எஸ்டேட்** ஆகிய பகுதிகள் கோடம்பாக்கத்தின் குடியிருப்புப் பகுதிகளாகும்.
# கோடம்பாக்கம்

## நிறுவனங்கள்

லிபர்டி திரையரங்கம், இளையராஜா ஸ்டுடியோஸ், சேகர் பேரங்காடி, மேனகா அழைப்பிதழ்கள், மீனாட்சி கல்லூரி, மீனாட்சி சுந்தரராஜன் பொறியியல் கல்லூரி, லயோலா மேனிலைப்பள்ளி மற்றும் பாத்திமா மேனிலைப்பள்ளி ஆகியவை கோடம்பாக்கத்தில் பிரசித்தி பெற்ற நிறுவனங்களாகும். ஆங்கிலச் செய்திப் பத்திரிக்கையான 'மீடியா வாய்ஸ்' கோடம்பாக்கத்திலிருந்துத்தான் வெளியாகிறது.
# மே 10

## பிறப்புகள்

- 1661 &ndash; சகாந்தர் சா, முகலாயப் பேரரசர் (இ. 1713)
- 1788 &ndash; அகஸ்டீன்-ஜீன் ஃபிரெனெல், பிரான்சிய இயற்பியலாளர், பொறியியலாளர் (இ. 1827)
- 1838 &ndash; ஜான் வில்க்ஸ் பூத், அமெரிக்க நடிகர், ஆபிரகாம் லிங்கனைக் கொலை செய்தவர் (இ. 1865)
- 1855 &ndash; யுக்தேசுவர் கிரி, இந்திய குரு (இ. 1936)
- 1899 &ndash; பிரெட் அஸ்ரயர், அமெரிக்க நடிகை, பாடகர் (இ. 1987)
- 1900 &ndash; சிசிலியா பேய்னே கபோசுச்கின், ஆங்கிலேய-அமெரிக்க வானியலாளர், வானியற்பியலாளர் (இ. 1979)
- 1918 &ndash; டி. பி. தர், காசுமீர அரசியல்வாதி (இ. 1975)
- 1927 &ndash; நயந்தரா சாகல், இந்திய எழுத்தாளர்
- 1930 &ndash; ஜோர்ஜ் ஸ்மித், நோபல் பரிசு பெற்ற அமெரிக்க இயற்பியலாளர்
- 1932 &ndash; கார்த்திகேசு சிவத்தம்பி, ஈழத்துத் தமிழறிஞர், எழுத்தாளர், பேராசிரியர் (இ. 2011)
- 1940 &ndash; வேயின் டையர், அமெரிக்க எழுத்தாளர் (இ. 2015)
- 1946 &ndash; பிருட்டே கால்டிகாசு, செருமானிய ஆய்வாளர்
- 1949 &ndash; இராமசாமி பழனிச்சாமி, மலேசிய அரசியல்வாதி
- 1951 &ndash; நெல்லை சு. முத்து, தமிழக அறிவியலாளர்
- 1954 &ndash; ஏ. கே. லோகிததாஸ், மலையாளத் திரைப்பட இயக்குநர் (இ. 2009)
- 1956 &ndash; மோகன், தென்னிந்தியத் திரைப்பட நடிகர்
- 1963 &ndash; ஆ. ராசா தென்னிந்திய அரசியல்வாதி
- 1981 &ndash; நமிதா கபூர், தென்னிந்தியத் திரைப்பட நடிகை
# மே 10

## இறப்புகள்

- 1569 &ndash; அவிலா நகரின் யோவான், எசுப்பானியப் புனிதர் (பி. 1500)
- 1829 &ndash; தோமசு யங், ஆங்கிலேய மருத்துவர், மொழியியலாளர் (பி. 1773)
- 1849 &ndash; ஒக்குசாய், சப்பானிய ஓவியர் (பி. 1760)
- 1952 &ndash; முகம்மது மாக்கான் மாக்கார், இலங்கை அரசியல்வாதி, தொழிலதிபர் (பி. 1877)
- 2003 &ndash; கோபிகிருஷ்ணன், தமிழக எழுத்தாளர் (பி. 1945)
- 2018 &ndash; டேவிட் குடால், ஆத்திரேலிய தாவரவியலாளர் (பி. 1914)
- 2019 &ndash; தோப்பில் முகமது மீரான், தமிழக எழுத்தாளர் (பி. 1944)
- 2022 &ndash; சிவக்குமார் சர்மா, இந்திய இசையமைப்பாளர் (பி. 1938)
# மே 10

## சிறப்பு நாள்

- குழந்தைகள் நாள் (மாலைத்தீவுகள்)
- விடுதலை நாள் (உருமேனியா, உதுமானியப் பேரரசிடம் இருந்து, 1877)
- அன்னையர் நாள் (எல் சால்வடோர், குவாத்தமாலா, மெக்சிகோ )
# மே 11

## பிறப்புகள்

- 1669 &ndash; ஜேம்சு புரூசு, உருசிய அரசியலாளர் (இ. 1735)
- 1824 &ndash; ஜீன் லியோன் ஜேர்மி, பிரான்சிய ஓவியர், சிற்பி (இ. 1904)
- 1875 &ndash; ஹரியெட் குயிம்பி, அமெரிக்க விமான ஓட்டி, எழுத்தாளர் (இ. 1912)
- 1881 &ndash; தியோடர் வான் கார்மன், அங்கேரிய-அமெரிக்க கணிதவியலாளர், இயற்பியலாளர் (இ. 1963)
- 1897 &ndash; சுத்தானந்த பாரதியார், கவிஞர், கவியோகி (இ. 1990)
- 1897 &ndash; ஜார்ஜ் பீட்டர் மர்டாக், மானிடவியலாளர் (இ. 1985)
- 1904 &ndash; சால்வதோர் தாலீ, எசுப்பானிய ஓவியர் (இ. 1989)
- 1908 &ndash; சோ. இளமுருகனார், ஈழத்துப் புலவர், தமிழறிஞர் (இ. 1975)
- 1909 &ndash; எல்லிஸ் ஆர். டங்கன், அமெரிக்கத் தமிழ்த் திரைப்பட இயக்குநர், தயாரிப்பாளர் (இ. 2001)
- 1912 &ndash; சாதத் ஹசன் மண்ட்டோ, இந்திய-பாக்கித்தானிய எழுத்தாளர் (இ. 1955)
- 1918 &ndash; மிருணாளினி சாராபாய், இந்திய நடனக் கலைஞர், பயிற்றுனர் (இ. 2016)
- 1918 &ndash; ரிச்சர்டு பெயின்மான், நோபல் பரிசு பெற்ற அமெரிக்க இயற்பியலாளர் (இ. 1988)
- 1924 &ndash; அந்தோனி எவிழ்சு, நோபல் பரிசு பெற்ற ஆங்கிலேய வானியலாளர், இயற்பியலாளர்
- 1992 &ndash; தீபோ கூர்த்துவா, பெல்சியக் காற்பந்தாட்ட வீரர்
# மே 11

## இறப்புகள்

- 1610 &ndash; மத்தேயோ ரீச்சி, இத்தாலிய மதகுரு, கணிதவியலாளர் (பி. 1552)
- 1812 &ndash; ஸ்பென்சர் பேர்சிவல், ஐக்கிய இராச்சியத்தின் பிரதமர் (பி. 1762)
- 1871 &ndash; ஜான் எர்ழ்செல், ஆங்கிலேய கணிதவியலாளர், வானியலாளர், வேதியியலாளர் (பி. 1792)
- 1889 &ndash; ஜோன் கட்பெரி, இந்தியத் தொழிலதிபர் (பி. 1801)
- 1916 &ndash; கார்ல் சுவார்சுசைல்டு, செருமானிய வானியலாளர், இயற்பியலாளர் (பி. 1873)
- 1927 &ndash; ஜுவான் கிரிஸ், எசுப்பானிய ஓவியர் (பி. 1887)
- 1976 &ndash; அல்வார் ஆல்ட்டோ, பின்லாந்து கட்டிடக்கலைஞர் (பி. 1898)
- 1978 &ndash; பி. வி. நரசிம்ம பாரதி, தமிழக நாடக, திரைப்பட நடிகர், பாடகர் (பி. 1924)
- 1981 &ndash; பாப் மார்லி, சமாய்க்கா பாடகர் (பி. 1945)
- 2001 &ndash; டக்ளஸ் ஆடம்ஸ், ஆங்கிலேய எழுத்தாளர் (பி. 1952)
- 2021 &ndash; நெல்லை சிவா, தமிழகத் திரைப்பட, தொலைக்காட்சி நடிகர் (பி. 1952)
- 2022 &ndash; மாஸ்டர் சிவலிங்கம், ஈழத்தின் சிறுவர் எழுத்தாளர், பேச்சாளர் (பி. 1933)
# மே 11

## சிறப்பு நாள்

- தேசிய தொழில்நுட்ப நாள் (இந்தியா)
# விக்கிப்பீடியா:ஆண்டு நிறைவுகள்/மே 10

**மே 10**:
- 1773 &ndash; வட அமெரிக்க தேயிலை வணிகத்தில் பிரித்தானிய கிழக்கிந்திய நிறுவனத்திற்கு ஏகபோக உரிமை அளிக்கும் *தேயிலை சட்டத்தை* பெரிய பிரித்தானியாவின் நாடாளுமன்றம் அமுல்படுத்தியது.
- 1857 &ndash; **சிப்பாய்க் கிளர்ச்சி** (படம்): இந்தியாவில் உத்தரப் பிரதேசத்தில் மீரட் என்ற இடத்தில் சிப்பாய்கள் பிரித்தானியக் கிழக்கிந்தியக் கம்பனிக்கெதிராக கிளர்ச்சியை ஆரம்பித்தார்கள். இந்திய விடுதலைப் போராட்டம் ஆரம்பமானது.
- 1940 &ndash; நெவில் சேம்பர்லேன் பதவி துறந்ததை அடுத்து, வின்ஸ்டன் சர்ச்சில் ஐக்கிய இராச்சியத்தின் பிரதமரானார்.
- 1946 &ndash; சவகர்லால் நேரு இந்திய தேசியக் காங்கிரஸ் கட்சியின் தலைவரானார்.
- 1994 &ndash; நெல்சன் மண்டேலா தென்னாபிரிக்காவின் முதலாவது கறுப்பின அரசுத்தலைவராகத் தேர்ந்தெடுக்கப்பட்டார்.
- 1997 &ndash; ஈரானில் இடம்பெற்ற 7.3 அளவு நிலநடுக்கத்தில் 1,567 பேர் உயிரிழந்தனர், 2,300 பேர் காயமடைந்தனர்.
**கார்த்திகேசு சிவத்தம்பி** (பி.&nbsp;1932) **தோப்பில் முகமது மீரான்** (இ.&nbsp;2019)
# விக்கிப்பீடியா:ஆண்டு நிறைவுகள்/மே 11

**மே 11**:
- 1812 &ndash; இலண்டனில் நாடாளுமன்றத்தில் வைத்து பிரதமர் **இசுப்பென்சர் பெர்சிவல்** (படம்) கொல்லப்பட்டார்.
- 1857 &ndash; சிப்பாய்க் கிளர்ச்சி, 1857: இந்தியப் புரட்சியாளர்கள் தில்லியை பிரித்தானியர்களிடம் இருந்து கைப்பற்றினர்.
- 1891 &ndash; சப்பானில் பயணம் மேற்கொண்டிருந்த உருசிய இளவரசர் நிக்கொலாசு சப்பானியக் காவல்துறையினனின் வாள் வீச்சில் இருந்து தப்பினார். இவர் கிரேக்க, டென்மார்க் இளவரசர்களினால் காப்பாற்றப்பட்டார்.
- 1945 &ndash; இரண்டாம் உலகப் போர்: ஒக்கினாவா கரையில் அமெரிக்க வானூர்தித் தாங்கிக் கப்பல் மீது சப்பானிய இராணுவத்தினரால் மேற்கொள்ளப்பட்ட தற்கொலைத் தாக்குதலில் 346 பேர் கொல்லப்பட்டனர்.
- 1997 &ndash; ஐபிஎம் இன் ஆழ் நீலக் கணினி முதன் முதலாக காரி காஸ்பரவை சதுரங்க ஆட்டத்தில் தோற்கடித்தது.
- 1998 &ndash; 24 ஆண்டுகளுக்கு முன்னர் நடத்திய சிரிக்கும் புத்தர் சோதனைக்குப் பின்னர் முதல்தடவையாக இந்தியா மூன்று அணுகுண்டு சோதனைகளை நடத்தியது.
**சுத்தானந்த பாரதியார்** (பி.&nbsp;1897) **எல்லிஸ் ஆர். டங்கன்** (பி.&nbsp;1909) **பி. வி. நரசிம்மபாரதி** (இ.&nbsp;1978)
# நீரிணை

**நீரிணை** (*strait*) என்பது, இரண்டு பெரிய நீர்ப்பரப்புக்களை ஒரு நிலப்பகுதியூடாக இணைக்கும் ஒடுக்கமான நீர்ப்பரப்பு ஆகும். இதனால் நீரிணை பொதுவாக இரண்டு பெரிய நிலப் பகுதிகளுக்கு இடையே இருக்கும். உலகிலுள்ள பல நீரிணைகள் அனைத்துலகக் கடற் போக்குவரத்தில் பெரும் பங்கு வகிப்பதனால் இவை பொருளியல் ரீதியில் முக்கியமானவை. இதனால் இவற்றைக் கட்டுப்பாட்டில் வைத்திருப்பதற்காகப் பல போர்கள் நடைபெற்றிருக்கின்றன.
# நீரிணை

## உலகின் முக்கிய நீரிணைகள்

- டோவர் நீரிணை - இங்கிலாந்துக்கும், பிரான்சுக்கும் இடையில் உள்ளது. வட கடலையும், ஆங்கிலக் கால்வாயையும் இணைக்கிறது.
- ஜிப்ரால்ட்டர் நீரிணை - அத்திலாந்திக் பெருங்கடலுக்கும், மத்திய தரைக் கடலுக்கும் இடையிலுள்ள ஒரே இயற்கைத் தொடுப்பு.
- பொஸ்போரஸ் - மத்திய தரைக் கடலையும், கருங்கடலையும் இணைக்கின்றது.
- மகெல்லன் நீரிணை - அத்திலாந்திக் பெருங்கடலையும், பசிபிக் பெருங்கடலையும் இணைக்கின்றது.
- பெரிங் நீரிணை - அலாஸ்காவுக்கும், சைபீரியாவுக்கும் இடையில் உள்ளது. பசிபிக் மற்றும் ஆர்க்டிக் பெருங்கடல்களை இணைக்கின்றது.
- ஹோர்முஸ் நீரிணை - பாரசீகக் குடாவையும், ஓமான் குடாவையும் இணைக்கின்றது. இதனூடாகவே வளைகுடாவின் பெட்ரோலியம் உலகின் பல பகுதிகளுக்கும் கொண்டு செல்லப்படுகின்றது.
- மலாக்கா நீரிணை - மலேசியத் தீவக்குறைக்கும், சுமாத்திராவுக்கும் இடையில் அமைந்துள்ள இது, இந்துப் பெருங்கடலையும், வட சீனக் கடலையும் இணைக்கிறது.
- பாஸ் நீரிணை - இந்துப் பெருங்கடலையும், பசிபிக் பெருங்கடலையும் இணைக்கும் இது, ஆஸ்திரேலியாவுக்கும், தாஸ்மேனியாவுக்கும் இடையில் அமைந்துள்ளது.
- பாக்கு நீரிணை - இந்தியாவுக்கும், இலங்கைக்கும் இடையில் உள்ள இந் நீரிணை, இந்தியப் பெருங்கடலையும், வங்காள விரிகுடாவையும் இணைக்கிறது.
- டென்மார்க் நீரிணை - கிரீன்லாந்திற்கும் ஐஸ்லாந்திற்கும் இடையில் அமைந்துள்ள இந்த நீரிணை ஆர்க்டிக் பெருங்கடலின் நீட்டிப்பான கிரீன்லாந்து கடலையும் அட்லாண்டிக் கடலையும் இணைக்கிறது.
- சிசிலி நீரிணை சிசிலிக்கும் துனிசியாவுக்கும் இடையே அமைந்துள்ளது
# ஓர்முசு நீரிணை

**ஓர்முசு நீரிணை** (ஹோர்முஸ் நீரிணை, *Straits of Hormuz*) தென்கிழக்கில் ஓமான் குடாவையும், தென்மேற்கில் பாரசீகக் குடாவையும் கொண்டு அமைந்துள்ள ஒரு குறுகலான கடற் பரப்பாகும். இதன் வடக்கில் ஈரானும், தெற்கில் ஐக்கிய அரபு அமீரகமும், ஓமானின் ஒரு பகுதியான முசாந்தமும் அமைந்துள்ளன. ஹோர்முஸ் நீரிணையில் ஹோர்முஸ் தீவும் அமைந்துள்ளது.  
இந் நீரிணையின் மிக ஒடுங்கிய பகுதி 21 மைல்கள் அகலம் கொண்டது. இதிலே, ஒன்றிலிருந்து ஒன்று 2 கிலோமீட்டர் தூரத்தில் அமைந்துள்ள, ஒவ்வொன்றும் ஒரு மைல் அகலம் கொண்ட, இரண்டு கால்வாய்கள் கப்பல் போக்குவரத்துக்குப் பயன்படுகின்றன. பாரசீகக் குடாவைச் சுற்றியுள்ள, பெட்ரோலிய உற்பத்தி நாடுகள், திறந்த கடற்பகுதியை அடைவதற்கான ஒரே வழி இதுவே. உலகில் பயன்படுத்தப்படும் எண்ணெயின் 20% இந் நீரிணையூடாகவே கொண்டு செல்லப்படுகின்றது. இதனால் வளைகுடா நாடுகளைப் பொறுத்தவரை இந் நீரிணை, இராணுவ முக்கியத்துவம் கொண்ட ஒன்றாகும்.  
2012இல் ஈரான் அணு உலைக்கு எதிராக அந்நாடு மீது அமெரிக்கா பொருளாதாரத் தடை விதித்துள்ளதை அடுத்து இந்த வழியே செல்லும் எண்ணெய் கப்பல்களை மறிப்போம் என்று ஈரான் அறிவித்தது. அதனைத் தொடர்ந்து இவ்வழியே ஏற்றுமதியாகும் எண்ணெய் வியாபாரத்திற்கு பெரும் அச்சுறுத்தல் ஏற்பட்டது.  
ஈரான் எண்ணெய்க்கு ஐரோப்பிய ஒன்றியம் தடை விதித்திருப்பதற்கு எதிராக அரேபிய தீபகற்பத்தின் கச்சா எண்ணெய்களை உலகிற்கு எடுத்து செல்லும் முக்கிய வழியான ஓர்முசு நீரிணையை மூடுவதற்கு ஈரான் நாடாளுமன்ற உறுப்பினர்கள் 100 பேர் கையெழுத்துயிட்டனர்.
# பெருவெளி (இதழ்)

**பெருவெளி** இலங்கையின் அக்கரைப்பற்றிலிருந்து வெளிவர ஆரம்பித்திருக்கும் ஓர் இதழ். காலாண்டிதழாக வெளிவரும் இது பெருவெளி செயற்பாட்டாளர்களினால் வெளியிடப்படுகிறது. பெருவெளியில் பின்நவீனத்துவப் பிரதிகள் குறிப்பிடத்தக்க அளவில் இடம்பெறுகின்றன. பல முஸ்லிம் எழுத்தாளர்கள் இவ்விதழிற்குப் பங்களிக்கிறார்கள்.
# பெருவெளி (இதழ்)

## வெளி இணைப்பு

- காலச்சுவட்டில் வெளிவந்த அறிமுகம்  
**பெருவெளி இதழில் பெருவெளி பற்றிய கருத்திலிருந்து..**  
இலங்கையிலிருந்து வெளிவந்து கொண்டிருக்கும் சிற்றிதழ். அனைத்து வகையான அதிகாரங்களினதும் மையங்களினை நோக்கி அவற்றின் வக்கிரங்களை எதிர்த்து கதையாடுகிறது. பின்நவீனத்துவம், முஸ்லிம் தேசம் என்ற தளங்களின் முக்கிய பங்காற்றலினை பெருவெளி செய்து கொண்டிருக்கிறது. வெளியீடுகள், கதையாடல் நிகழ்வுகள் என்று விரிந்த தளங்களில் இயங்கிக் கொண்டிருக்கும் பெருவெளி இதுவரை 05 இதழ்களை அச்சில் கொண்டுவந்துள்ளது. வலைப்பின்னலூடாய் மிக விரிந்த கதையாடலுக்கு அனைவரையும் பெருவெளி அழைக்கிறது.  
- பெருவெளி இடுகைகள்
# பிரிட்டானிகா தகவல் களஞ்சியம் (தமிழ்)

ஆங்கிலத்தில் வெளியிடப்படும் கலைக்களஞ்சியமான பிரித்தானிக்கா கலைக்களஞ்சியத்தின் சுருங்கிய வெளியீடான 'பிரிட்டானிக்கா கன்சைஸ் என்சைக்ளோபீடியா' வின் தமிழ் மொழிபெயர்ப்பு **பிரிட்டானிகா தகவல் களஞ்சியம்** ஆகும். இந்த படைப்பு மூன்று தொகுதிகளாக 3120 பக்கங்களுடன் 28,000 கட்டுரைகளுடனும் 2400 புகைப்படங்கள், ஓவியங்கள், அட்டவணைகள், வரைபடங்களுடனும் விகடன் நிறுவனத்தால் வெளியிடப்பட்டுள்ளது.
# விக்கிப்பீடியா:பயனர் தெரிவுக் கட்டுரைகள் - தொகுப்பு 05
தமிழகம் 30 காவல் மாவட்டங்களாகப் பிரிக்கப்பட்டுள்ளது. இந்த மாவட்டங்கள் காவல் கண்காணிப்பாளர் (*Superintendent of Police*) தலைமையில் இயங்குகின்றன. | **விண்டோஸ் விஸ்டா** என்பது மைக்ரோசாப்ட்டின் கடைசியாக வெளிவந்த விண்டோஸ் பதிப்பாகும். 22 ஜூன் 2005 இப் பெயரைப் பெறுவதற்கு முன்னர் இது **லாங் ஹான்** என அறியப் பட்டது.மைக்ரோசாப்ட் தன் திறமையை நிரூபிக்க **விஸ்டா** பதிப்பில் மும்முரமாக ஈடுபட்ட்டு வருகின்றது. மைக்ரோசாப்ட்டின் அறிவிப்புப்படி விஸ்டாவின் வர்தகப் பதிப்பு நவம்பர் 2006 இலும் பாவனையாளரின் பதிப்பானது ஜனவரி 30, 2007 இலும் வெளிவந்தது.இந்தப் பதிப்பானது மைக்ரோசாப்ட்டின் விண்டோஸ் XP வெளிவிடப் பட்டு ஐந்து ஆண்டுகள் கழித்தே வெளிவந்திருக்கின்றது. இத்திட்டமானது கணினி வரலாற்றிலேயே மிகப் பெரியதும் மிகப் பணச் செலவானதுமான ஓர் திட்டமாகும். விஸ்டாவுடன் ஆபீஸ் 2007 ம் இணைக்கப்பட்டுள்ளமை சிறப்பம்சமாகும்.  
விஸ்டாவின் பயன்படும் வரைகலை மக் ஓஸ் போன்று அழகானதாகவும் பயனருக்கு இலகுவில் கையாளக் கூடியதாகவும் இருப்பதாகக் கருதப்படுகின்றது. வின்டோசுக்கு முதலே மக் ஓ.ஸ் வரைகலை பயனர் இடைமுகத்தைப் (Graphical User Interface) பயன்படுத்தியமை குறிப்பிடத்தக்கது. |
| **நபர்கள் - ரிச்சர்ட் ஸ்டால்மன்** | **அகமகிழ்வு புன்னகை** |
| **ரிச்சர்ட் மாத்யூ ஸ்டால்மன்** (Richard Matthew Stallman, பி. மார்ச் 16, 1953) என்பவர் கட்டற்ற மென்பொருள் இயக்கம் (Free software movement), க்னூ திட்டம் (GNU Project), கட்டற்ற மென்பொருள் அமையம் (Free Software Foundation), நிரலாக்க தளையறுப்பு லீக் (League for Programming Freedom) போன்றவற்றின் தோற்றுவிப்பாளராவார்.  
இவர் ஒரு சிறந்த நிரலாளருமாவார். இவரது சிறந்த மென்பொருட் படைப்புக்களாக ஈமாக்ஸ் (Emacs. பின்னாளில் GNU Emacs), GNU C Compiler, GNU வழுத்திருத்தி போன்றவை கருதப்படுகின்றன.  
க்னூ பொதுமக்கள் உரிமத்தின் ஆக்கியோரும் இவரே.  
தொண்ணூறுகளிலிருந்து தொடர்ச்சியான அரசியல் நடவடிக்கைகளிலும், கட்டற்ற மென்பொருள் தத்துவ ஆக்கம், பரவலாக்கம் , ஆலோசனை வழங்கல் போன்ற விடயங்களிலும் தன்னுடைய பெரும்பகுதி நேரத்தினை செலவிட்டு வருகிறார்.
இவர் உரையாற்றுவதற்காக வழங்கப்படும் பணமே இவரது சொந்த வருமானமாக இருக்கிறது. | } |